**ТЕХНИЧКИ ОПИС**

**ИДЕЈНОГ ПРОЈЕКТА – ТЕКУЋЕ ОДРЖАВАЊЕ СКУПШТИНСКА САЛА**

**К.П. БР. 1039, K.O. ВРЊАЧКА БАЊА**

На основу члана 145. Закона о планирању и изградњи објеката Републике Србије (''Службени гласник РС'', бр. 72/09, 81/09‐исправка, 64/10 одлука УС, 24/11 i 121/12, 42/13–одлука УС, 50/2013–одлука УС, 98/2013–одлука УС, 132/14, 145/14, 83/18, 31/19, 37/2019‐др. закон и 9/2020 и 52/2021) урађен је Идејни пројекат текућег одржавања скупштинске сале на основу следеће правне и планске документације:

Као основ за израду Идејног пројекта послужила је следећа документација:

Закон о планирању и изградњи (''Службени гласник РС'', бр. 72/09, 81/09‐ исправка, 64/10 одлука УС, 24/11 i 121/12, 42/13–одлука УС, 50/2013–одлука УС, 98/2013–одлука УС, 132/14, 145/14, 83/18, 31/19, 37/2019‐др. закон и 9/2020 и 52/2021)

Измене и допуне 2 Плана генералне регулације Врњачке Бање („Сл. лист општине Врњачка Бања“, бр. 27/16, 29/19-пречишћена верзија са планом детаљне регулације - Центар 1 аутобуска станица и планом детаљне регулације СТ-3 Липова, 55/21–измена и допуна, 20/2022 – сепарат, 33/2022–сепарат, 38/22-измена и допуна и 3/23-измена и допуна);

Инвеститор не поседује архивску документацију – снимљено на лицу места

**ЛОКАЦИЈА**

Објекат, коме припада предмет Идејног пројекта текућег одржавања скупштинске сале налази се у зони намене "Управа" Врњачка Бања. Објекат се налази у улици Крушевачка бр. 17, по намени је зграда општинске управе, а предметни део налази се у његовом склопу. Укупна бруто површина посматраног дела објекта који се адаптаира је 128,71 м2.

**КОНЦЕПЦИЈА**

Овим Идејним пројектом предвиђени су радови на текућем одржавању постојеће скупштинске сале у оквиру постојећег волумена и габарита, при чему се не конструктивни елементи, спољни изглед и не утиче се на безбедност суседних објеката као и безбедност саобраћаја, заштиту од пожара и заштиту животне средине.

Предмет ове интервенције је простор где је формирана јединствена целина чија намена остаје иста. Простор се користи као скупштинска сала и сала за венчања. Простор је пројектован тако да буде функционалан за дешавања која се одвијају у њему, као и да буде лако трансформисан и прилагођен у односу на начин коришћења. Централни сто постављен је на супротном зиду од улаза у салу и дефинисан је другачијом материјализацијом и брендирањем. На зиду иза централног стола предвиђа се израда натписа на ћирилици и енглеском језику, као грба Општине Врњачка Бања. Централни сто формира целину карактеристичну за простор која представља тежиште дешавања и карактеристичан репер простора.

Идејним пројектом се предвиђају следеће интервенције:

* Рушење постојећег спуштеног плафона са задржавањем постојећих конструктивних елемената и постављање новог.
* завршни занатски радови на свим зидовима и на свим подовима у ентеријеру
* уградња нових врата
* израда нових електро инсталација са предвиђеном адекватном расветом
* ново решење ентеријера и опреме
* Постављање нове подне облоге са свим потребним претходним радовима – модуларни теписон
* замена спољне столарије је предмет другог пројекта.

Циљ овог Идејног пројекта је да се корисницима сале учини простор лепшим и угоднијим.

Позиција овог простора и функционално решење је такво да се уклапа у све одредбе Правилника о техничким стандардима планирања, пројектовања и изградње објеката.

**КОНСТРУКЦИЈА**

Нема промене конструкције

**ХИДРОТЕХНИЧКЕ ИНСТАЛАЦИЈЕ**

Нема промене хидротехничких инсталација.

**ЕЛЕКТРОЕНЕРГЕТСКЕ ИНСТАЛАЦИЈЕ**

Ентеријерским пројектом предвиђена је замена расветних тела, као и електро галантерије и опреме, а према приложеној спецификацији.

**МАТЕРИЈАЛИЗАЦИЈА**

На подовима је предвиђена поставка теписона у плочама, дебљине 7мм. За зидове просторије предвиђени су само молерско‐фарбарски радови. При материјализацији простора предвиђена је употреба трајних и технолошки савремених материјала. Избор материјала ће бити усклађен са технолошким захтевима, важећим прописима и стандардима.

**ПОГОДНОСТ И ИСПУЊЕЊЕ МЕРА ЗА УПОТРЕБУ:**

**Носивост и стабилност:**

Овим Идејним пројектом предвиђени су радови на текућем одржавању постојеће скупштинске сале, све у оквиру постојећег волумена и габарита, при чему се не мењају конструктивни елементи, спољни изглед и не утиче се на безбедност суседних објеката као и безбедност саобраћаја, заштиту од пожара и заштиту животне средине.

**Заштита од пожара:**

Пројектом се предвиђају мере за заштиту објекта у смислу осигурања и спречавање од пожара, дима, ширења опасности унутар објекта и на суседне објекте. У смислу пројектовања отпорности конструктивних елемената и материјала у потребном времену, коридора и инсталација и опреме за заштиту од пожара.

**Животна средина:**

Пројектом се предвиђа примена материјала и решења за адаптацију који ће заштитити објекат од присуства влаге, омогућити правилно испуштање отпадних вода, одлагање отпада, и примену материјала који обезбеђују максималну безбедност градитеља, корисника и суседа у смислу утицаја на животну средину.

**Безбедност и приступачност приликом употребе:**

Приликом пројектовања за испуњење ових захтева водило се рачуна да се у потпуности обезбеди лака приступачност за кориснике објекта.

**Заштита од буке:**

Пројектом су предвиђене мере за испуњење заштите од буке, решења у смислу груписаних појединих функција по наменама и применом одговарајућих материјала тако да корисници објекта имају заштиту која има омогућава коришћење свих простора у одговарајућим условима.

**Економично коришћење енергије и очување топлоте**

Мере предвиђене кроз овај пројекат обезбеђују максималну термичку заштиту објекта, примену економичног осветљења, тј објекат ће испуњавати што је могуће веће мере енергетске ефикасности.

**Одрживо коришћење:**

Пројектована функција објекта има могућност да се користи на одржив начин, нарочито због примењених материјала и решења, у смислу трајности, а део материјала који је предвиђен пројектом, као што су камен, стакло и сл, обезбеђује могућност рециклаже након евентуалног уклањања и замене материјала у протоку времена